CAZ วิ่งฉิว 9% ทำ “ออลไทม์ไฮ” หลังโชว์กำไรปี 61 โตเกินเท่าตัวมาที่ 53 ลบ.
CAZ วิ่งฉิว 9% ทำ "ออลไทม์ไฮ" หลังโชว์กำไรปี 61 โตเกินเท่าตัวมาที่ 53 ลบ. จากปีก่อนกำไร 23 ลบ. เคาะจ่ายปันผล 0.10 บ.ขึ้น XD 12 มี.ค.นี้ กำหนดจ่าย 17 พ.ค.62
27 ก.พ. 2562

ผู้สื่อข่าวรายงานว่า ราคาหุ้น บริษัท ซี เอ แซด (ประเทศไทย) จำกัด (มหาชน) หรือ CAZ ณ เวลา 11.12 น. อยู่ที่ระดับ 4.64 บาท บวก 0.38 บาท หรือ 8.92% สูงสุดที่ระดับ 4.70 บาท ต่ำสุดที่ระดับ 4.28 บาท ด้วยมูลค่าการซื้อขาย 27.61 ล้านบาท

โดยราคาหุ้น CAZ ปรับตัวเพิ่มขึ้นวันนี้ หลังบริษัทรายงานผลการดำเนินงานงวดปี 2561 มีกำไรสุทธิเติบโตจากช่วงเดียวกันของปีก่อน ดังนี้

ทั้งนี้ ปัจจัยที่ส่งผลให้บริษัทมีกำไรสุทธิเติบโต มาจากรายได้รวมที่ปรับตัวสูงขึ้น จากงานให้บริการรับเหมาก่อสร้างแบบครบวงจร งานให้บริการด้านวิศวกรรมโยธา และงานให้บริการผลิตและบริการอื่น
พร้อมกันนี้ บริษัทประกาศจ่ายปันผลจากงวดดำเนินงานวันที่ 1 เม.ย.61-31 ธ.ค.61 เป็นเงินสด 0.10 บาท ขึ้นเครื่องหมาย XD วันที่ 12 มี.ค.62 กำหนดจ่าย 17 พ.ค.62